open-index/open-wikipedia-markdown huggingface dataset:
1727

**1727** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* ఫిబ్రవరి 11: జిబ్రాల్టర్‌ను తిరిగి స్వాధీనం చేసుకోవడానికి స్పెయిన్ దాన్ని ముట్టడించింది.
* మే 31: ఎడిన్బర్గ్లో రాయల్ బ్యాంక్ ఆఫ్ స్కాట్లాండ్ను స్థాపించారు.
* జూన్ 11 &#x2013; వేల్స్ యువరాజు అయిన జార్జ్, తన తండ్రి మరణం తరువాత గ్రేట్ బ్రిటన్ రాజు, జార్జ్ II అయ్యాడు.
* నవంబర్ 18: పర్షియాలోని తాజ్రిజ్‌లో సంభవించిన భూకంపంలో 77,000 మంది మృతి చెందారు.
* నవంబర్ 21: నెదర్లాండ్స్ సెవిల్లే ఒప్పందంపై సంతకం చేసింది.
* నవంబర్ 27: బెర్లిన్ లోని జెరూసలేం చర్చికి పునాదిరాయి వేశారు.
* తేదీ తెలియదు: మొదటి అమిష్ లు ఉత్తర అమెరికాకు వెళ్లారు.
* తేదీ తెలియదు: లెఫ్టినెంట్ కల్నల్. ఫ్రాన్సిస్కో డి మెల్లో పాల్హెటా కాఫీ విత్తనాలను బ్రెజిల్‌కు ఒక గుత్తిలో అక్రమంగా రవాణా చేసి, కాఫీ సామ్రాజ్యాన్ని ప్రారంభించాడు. 
* తేదీ తెలియదు: మహారాజా జైసింగ్-2 జైపూర్ నగరాన్ని స్థాపించాడు.

## జననాలు

* డిసెంబర్ 27: ఆర్థర్ మర్ఫీ, ఐరిష్ రచయిత (మ. 1805 )
*

## మరణాలు

* మార్చి 31: ఐజాక్ న్యూటన్, సుప్రసిద్ధ భౌతిక, గణిత, ఖగోళ శాస్త్రవేత్త. (జ.1643)
* ఆగస్టు 4: విక్టర్-మారిస్, కామ్టే డి బ్రోగ్లీ, ఫ్రెంచ్ జనరల్ (జ .1647 )  
*

## పురస్కారాలు

## మూలాలు


*
వర్గం:1720లు
తిరుమల మోకాళ్ళ పర్వతం

అలిపిరి నుంచి తిరుమలకు నడచి వెళ్ళే దారిలో ఉండే ఏడుకొండలలోని చివరి కొండలోని మొకాళ్ళ మండపం నుంచి కొండపైకి మెట్లు గల ప్రదేశాన్ని మోకాళ్ళ పర్వతం అంటారు. మొకాళ్ళ మండపం నుంచి తిరుమలకు సుమారు 400 మెట్లు ఉండగా వాటిలో మొదటి వంద మెట్లు మామూలు మెట్ల కంటే కొంచెం పెద్దగా ఉంటాయి. ఈ మెట్లు ఉన్న పర్వతం నారాయణగిరి. నారాయణ గారిపై పాదం మోపడం మహా పాపం  అని తలచి శ్నయీ శంకరాచార్యుల వారు మోకాళ్ళ పై కొండ ఎక్కారు అని అంటారు. పాదం మోపకుండా మోకాళ్ళ పై నడిచే పవిత్రమైన నారాయణగిరి కాబట్టి మోకాళ్ళ పర్వతం అని స్థల పురాణం.

అన్నమయ్య మొదటి సారి తిరుమలకు వచ్చినపుడు ఈ మోకాళ్ళ పర్వతం వద్ద అలసిపోయాడని చెబుతుంటారు.
రామానుజాచార్యులు తిరుమలకు తొలి దర్శనానికి వచ్చినపుడు ఈ వేంకటాద్రి పవిత్రతను గురించి తెలుసుకుని ఆ పవిత్రమయిన ప్రదేశాన్ని పాదరక్షలు/పాదాలతో తాకరాదని, మోకాళ్ళతోనే కొండ ఎక్కాడట. అప్పటి నుండి ఈ మోకాళ్ళ పర్వతం దారిలో మోకాళ్ళతో ఎక్కడం ఆనవాయితీ అయింది. అన్ని మెట్లూ, వంద మెట్లు, పదకొండు మెట్లు , కనీసం మూడు మెట్లు మోకాళ్ళతో నడచి ఆ పాత సాంప్రదాయాన్ని నేటికీ భక్తులు తిరిగి పాటిస్తున్నారు. 
1830లో ఈ ప్రాంతాన్ని సందర్శించిన యాత్రికుడు, యాత్రాచరిత్రకారుడు ఏనుగుల వీరాస్వామయ్య అప్పట్లో ఈ ప్రాంతం ఎలావుండేదో వ్రాశారు. గాలిగోపురం వరకూ ఎక్కడం, దిగడం బహు ప్రయాస అని వ్రాసుకున్నారు. అక్కడ నుంచి కొంత భూమి సమంగా ఉండేదని, మళ్ళీ ఎక్కిదిగాల్సిన ప్రాంతాలున్నా ఆపై ప్రయాణం అంత ప్రయాసగా ఉండేది కాదన్నారు. దారిలో నిలిచేందుకు జలవసతి గల మంటపాలు చాలా ఉండేవి. గాలిగోపురం వద్ద ఒక బైరాగి శ్రీరామవిగ్రహాన్ని పూజిస్తూ, యాత్రికులకు మజ్జిగ వంటివిచ్చి ఆదరించేవాడని వ్రాశారు.

## బయటి లింకులు
* తిరుమల మోకాళ్ళ పర్వతం వద్ద తీసిన ఛాయాచిత్రములు
## వనరులు
తిరుమల పుష్పయాగం

ఏటా కార్తీక మాసం శ్రవణ నక్షత్ర పర్వదినాన తిరుమలలో పుష్పయాగాన్ని నిర్వహిస్తున్నారు.

15వ శతాబ్దంలో ఆచరణలో ఉన్న పుష్పయాగ మహోత్సవాన్ని దేశం సుభిక్షంగా, సస్యశ్యామలంగా ఉండాలని చేసేవారని శాసనాలు తెలుపుతున్నాయి. అప్పట్లో బ్రహ్మోత్సవాల్లో ధ్వజారోహణ జరిగిన ఏడో రోజున స్వామికి పుష్పయాగం చేసేవారని చరిత్ర చెబుతోంది. అర్ధంతరంగా ఆగిపోయిన ఈ పుష్పయాగాన్ని 1980 నవంబరు 14న తిరుమల తిరుపతి దేవస్థానం పునరుద్ధరించింది.

ఈ పుష్పయాగంలో విరజాజి, మరువం, దవనం, మల్లి, జాజి, సంపంగి, మూడు రకాల గులాబీలు, చామంతి, కదిరిపచ్చ, బిల్వ, కనకాంబరం, కమలం, మొగలి వంటి వివిధ రకాల పూలతో మలయప్ప స్వామికి పూజ చేసారు.

## దుర్భిక్ష నివారణకు పుష్పయాగం
ప్రకృతి వైపరీత్యాల నివారణ, రాజ్యం సుభిక్షంగా ఉండాలనే సత్సంకల్పంతో కార్తీక మాసంలో స్వామివారి జన్మ నక్షత్రమైన శ్రవణా నక్షత్రం రోజున శ్రీ వెంకటేశునికి పుష్పయాగం నిర్వహిస్తారు. ఇందులో భాగంగా సర్వభూపాల వాహనంలో వేంచేపు చేసి ఉన్న తాయార్లు, మలయప్పమూర్తులకు పాదాల నుంచి హృదయం వరకూ పుష్పాలతో మునిగేంతవరకు పుష్పారాధన చేస్తారు. తర్వాత ధూపదీప నీరాజనాలు సమర్పించి, పుష్పాలను పూర్తిగా తొలగించి వేస్తారు. ఇలా ఇరవై మార్లు సుమధుర సుగంధాలు విరజిమ్మే పుష్పజాతులతో ఈ పుష్పకైంకర్యం కన్నుల పండువగా నిర్వహిస్తారు.

## ఇవి కూడా చూడండి

## బయటి లింకులు

## మూలాలు
సాక్షి ఫన్‍డే - 2012 సెప్టెంబరు 16

వర్గం:తిరుమల
వర్గం:యాగాలు
మట్టి (అయోమయ నివృత్తి)

**[[నేల]]**లోని మొక్కల పెరుగుదలకు ఉపయోగపడగల మెత్తటి పొడిని మట్టి అంటారు. మట్టితో కుండలను, మట్టి ఇటుకలను, మట్టి బొమ్మలను తయారుచేస్తారు. కొన్ని చోట్ల మట్టితో కోటలను నిర్మించారు.

* మట్టి మనుషులు
* మట్టిలో మాణిక్యం
* మట్టి పాత్రలు
విషువత్తు

భూమి భ్రమణాక్షం దాని పరిభ్రమణ కక్ష్య తలానికి లంబంగా కాక 23.4° కోణంలో వాలుగా ఉంటుంది. అంటే భూమి కక్ష్యా తలం, జ్యోతిశ్చక్ర (ఎక్లిప్టిక్) తలానికి 23.4° కోణంలో ఉంటుంది. భూమధ్య రేఖను ఖగోళానికి పొడిగిస్తే ఆ ఖగోళ మధ్య రేఖ జ్యోతిశ్చక్రాన్ని రెండు స్థానాల వద్ద ఖండిస్తుంది. వీటినే **విషువత్తులు** అంటారు. ఇంగ్లీషులో ఈక్వినాక్స్ అంటారు. జ్యోతిశ్చక్రం వెంట ప్రయాణిస్తున్నట్లుగా కనిపించే సూర్యుడు ఖగోళ భూమధ్య రేఖను ఈ విషువత్తుల వద్దనే దాటుతాడు. సంవత్సరంలో ఇది రెండు సార్లు జరుగుతుంది. దక్షిణం నుండి ఉత్తర దిశగా దాటే బిందువును వసంత విషువత్తు (వెర్నల్ ఈక్వినాక్స్) అని అంటారు. ఉత్తరం నుండి దక్షిణానికి దాటే బిందువును శరద్ విషువత్తు (ఆటమల్ ఈక్వినాక్స్) అనీ అంటారు.

వసంత విషువత్తును జ్యోతిశ్చక్రపు ఎసెండింగ్ నోడ్ అని, మేషపు తొలి బిందువు అనీ కూడా అంటారు. అలాగే శరద్ విషువత్తును డిసెండింగ్ నోడ్ అని అంటారు.

సంవత్సరానికి రెండు సార్లు వచ్చే విషువత్తు రోజుల్లో (మార్చి 20/21, సెప్టెంబరు 22/23) భూమధ్యరేఖాతలంలో సూర్యుని కేంద్రం ఉంటుంది. ఆ రోజున భూఅక్షం యొక్క వంపు సూర్యునికి దగ్గరగాగానీ, దూరంగాగానీ ఉండక సమానదూరంలో ఉంటుంది. విషువత్తు రోజున భూమిపైన రాత్రీ, పగళ్ళ నిడివి సమానంగా ఉంటుంది. ఇవి రెండు రకాలు వసంత విషువత్తు (మార్చిలో), శరత్ విషువత్తు (సెప్టెంబరులో).

## ఆయనము
విషువత్తుల మధ్య కాలాన్ని ఆయనము అంటారు. ఇవి ఉత్తరాయనము, దక్షిణాయనం అని విభజించబడి ఉన్నాయి.

## చిత్రాలు

Image:AxialTiltObliquity.png| మార్చి నెలలోని విషువత్తు వద్ద, సూర్యకాంతిలో వెలుగులీనుతున్న భూగోళం 
Image:Ecliptic path.jpg|The Earth in its orbit around the Sun causes the Sun to appear on the celestial sphere moving over the ecliptic (red), which is tilted on the Equator (white).
Image:north season.jpg|ఉత్తరం నుండి చూస్తే, భూగోళంపై ఋతువులు ఏర్పడే తీరు..
Image:south season.jpg|దక్షిణం నుండి చూస్తే, భూగోళంపై ఋతువులు ఏర్పడే తీరు.


## ఇవి కూడా చూడండి

* భూమధ్యరేఖీయ నిర్దేశాంక వ్యవస్థ
* రైట్ ఎసెన్షన్
* డిక్లనేషన్

## మూలాలు


వర్గం:భూగోళశాస్త్రం
సామాన్య ప్రవేశ పరీక్ష

**సామాన్య ప్రవేశ పరీక్ష** (ఇంగ్లీషు - Common Admission Test/CAT) అనునది పరిమాణాత్మక సామర్థ్యం, దత్తాంశ అవగాహన, భాషా నైపుణ్యం, తార్కికతలను పరీక్షించడానికి నిర్వహింపబడే ఒక ఆన్‌లైన్ పరీక్ష. ఈ ప్రవేశపరీక్షని, భారతీయ నిర్వహణా సంస్థలు లేదా ఐ.ఐ.ఎం.లు తమ వ్యాపార పరిపాలనా విద్యాకార్యక్రమాల ప్రవేశంలో భాగంగా నిర్వహిస్తాయి. 2011 ఆగస్టులో ఐ.ఐ.టీలు, ఐ.ఐ.ఎస్సీలలోని కార్యక్రమాలకి కూడా సామాన్య ప్రవేశ పరీక్షని వాడబోతున్నారనే ప్రకటనలు వెలువడ్డాయి. అందువలన, ఆయా సంస్థల 2012-14 సంవత్సరపు విద్యాకార్యక్రమాలలో ప్రవేశం ఈ పరీక్ష ద్వారానే జరుగుతుంది. సా.ప్ర.ప ఐఐఎం లలో ప్రవేశానికి ఉద్దేశింపబడినా, కొన్ని ఇతర సంస్థలు కూడా దీనిద్వారా ప్రవేశాలు కల్పిస్తున్నాయి. సాధారణంగా అక్టోబరు, నవంబరు నెలల్లో 20 రోజుల పాటు నిర్వహింపబడుతుంది. అభ్యర్థి ఈ 20 రోజుల్లో ఏదో ఒకరోజు పరీక్ష రాయవలసి ఉంటుంది.

## పరీక్షా కాలం, సరళి
కంప్యూటర్‌‌ సహాయంతో నిర్వహింపబడే ఈ పరీక్షలో రెండు విభాగాలుంటాయి. మొదటి విభాగంలో పరిమాణాత్మక సామర్థ్యం, దత్తాంశ అవగాహన రెండవ విభాగంలో భాషా నైపుణ్యం, తార్కికతలకు సంబంధించిన ప్రశ్నలుంటాయి. ప్రతీ విభాగంలో 30 ప్రశ్నలుంటాయి, 1 గం. 10 ని. సమయం కేటాయించబడుతుంది. పరీక్ష మొదలుకావడానికి ముందు 15-నిమిషాల శిక్షణ ఉంటుంది. మొత్తంగా పరీక్షా సమయం 2 గం. 35 ని.లు.

## బయటి లంకెలు
* సామాన్య ప్రవేశ పరీక్ష యొక్క అధికారిక జాలస్థలం
* మరో ఉపయోగకర జాలస్థలం

వర్గం:పరీక్షలు
పీరారామచంద్రపురం

thumb|220x220px|దోర్లలమ్మ ఆలయం

పీరారామచంద్రపురం తూర్పు గోదానరి జిల్లా, అనపర్తి మండలం లోని రెవెన్యూయేతర గ్రామం.అనపర్తి నుండి అనపర్తి-రాజానగరం రోడ్డులో, అనపర్తికి 4 కి.మీ.దూరంలో ఉంది.ఇది గ్రామపంచాయితి. పీరారామచంద్రపురం తరువాత రాజానగరం మండల పరిథి మొదలవుతుంది. పిన్ కోడ్: 533 342. 

### గ్రామజనాభా
*ప్రస్తుత జనాభా: 3500
*పురుషుల సంఖ్య: 2000
*మహిళలు: 1500
 
గ్రామంలో పింకిటిల్లు, డాబాలు ఉన్నాయి. గ్రామంలోజిల్లా పరిషత్‌ ప్రాథమిక పాఠశాల ఉంది. వూరిలోని రోడ్డులు సిమెంట్ రోడ్డులు.
### వ్యవసాయ ఉత్పత్తులు

వ్యవసాయం ప్రధానవృత్తి.వరి ప్రధాన పంట.ఆతరువాత మొక్కజొన్న పంట.ఈ రెండు ఏకవార్షిక పంటలు.ఇవికాక పామాయిల్‌, మామిడి, జీడిమామిడి తోటల సాగుకూడా ఉంది.
ఈ గ్రామ పరిధిలో లెవీ బియ్యం సేకరించి, నిలువవుంచు ఎఫ్.సి.ఐ వారి గోదాం ఉంది.
### పరిశ్రమలు
ఈ గ్రామ పరిధిలో తవుడునుండి నూనెతీయు పరిశ్రమ (సాల్వెంట్‌ప్లాంట్) ఉంది.రోజుకు 300 టన్నుల తవుడు నుండి నూనె తీయు సామర్థ్యం కలిగి ఉంది.అంతియే కాక కోళ్ళఫారాలు, రైసు మిల్లులు ఉన్నాయి.
## మూలాలు

## వెలుపలి లంకెలు

వర్గం:అనపర్తి మండలం లోని రెవెన్యూయేతర గ్రామాలు]
సాంప్రదాయిక విజ్ఞాన డిజిటల్ గ్రంథాలయం

సాంప్రదాయిక విజ్ఞాన డిజిటల్ గ్రంథాలయం (ఇంగ్లీషు - Traditional Knowledge Digital Library) అనేది భారతీయ సాంప్రదాయిక విజ్ఞానాన్ని మరీ ముఖ్యంగా భారతీయ వైద్య విధానాల్లోని ఔషధ ముక్కలు, సూత్రీకరణలుని భద్రపరచే భారతీయ విజ్ఞాన డిజిటల్ భాండాగారము. శాస్త్రీయ, పారిశ్రామిక పరిశోధనా పరిషత్తు, ఆయుర్వేద, యోగ, ప్రాకృతిక చికిత్సా, యూనానీ, సిద్ధ, హోమియోపతి విభాగం (ఆయుష్-AYUSH), కుటుంబ, ఆరోగ్య సంక్షేమ శాఖ, భారత ప్రభుత్వాలు సంయుక్తంగా 2001వ సంవత్సరంలో స్థాపించాయి. దీని ప్రధాన ఉద్దేశం భారతదేశపు ప్రాచీన, సాంప్రదాయిక విజ్ఞానాన్ని మేధోచౌర్యం నుండి సంరక్షించడం.

2010 నాటికి ఇంగ్లీషు, జర్మన్, ఫ్రెంచ్, స్పానిష్, జపనీస్ భాషలలోకి ఆయుర్వేదం, యోగ, ప్రాకృతిక చికిత్స, యూనానీ, సిద్ధ, హోమియోపతి వైద్యవిధానాలకు సంబంధించిన 148 పుస్తకాలు (సుమారు 34 మిలియన్ పేజీలు) అనువదించి అందరికీ అందుబాటులో ఉంచింది. ఆయుర్వేదానికి సంబంధించినవి 80000, యూనానీకి చెందినవి 1000000, సిద్ధకి చెందిన 12000 సూత్రీకరణలు, గ్రంథాలయం ఇప్పటికే చేర్చింది. అంతేగాక మేధోచౌర్యాన్ని నివారించేందుకు ప్రముఖ పేటెంట్ సంస్థలు యూరోపియన్ పేటెంట్ ఆఫీసు, యునైటెడ్ కింగ్‌డం పేటెంట్ ఆఫీసు, యునైటెడ్ స్టేట్స్ పేటెంట్ ఆఫీసులతో, గ్రంథాలయంలోని సమాచారాన్ని సరిచూసుకునేలా ఒప్పందం చేసుకున్నది.

## మూలాలు

## బయటి లంకెలు
* సాంప్రదాయిక విజ్ఞాన డిజిటల్ గ్రంథాలయం యొక్క జాలస్థలం

వర్గం:గ్రంథాలయాలు
భారతీయ హరితభవన పరిషత్తు

కుడి|thumb|301x301px|ప్రపంచంలో అతి పొడవైన, పెద్దదైన హరితభవనం, తైపీ 101
భారతదేశంలో హరితభవన ఉద్యమాన్ని వ్యాపింపజేసే, హరిత భవనాల నిర్మాణం ప్రపంచానికి నాయకత్వం వహించే ఉద్దేశంతో 2001వ సంవత్సరంలో భారతీయ హరితభవన పరిషత్తు (ఇంగ్లీషు - Indian Green Building Council) ని భారతీయ పరిశ్రమల సమాఖ్య స్థాపించింది.

## హరితభవన నిర్వచనం

ఒక నిర్మాణం, దాని అందుబాటులోని జల, ముడిపదార్థ, శక్తి, ఇతర వనరులను పర్యావరణానికి హానికరం కాని విధానంలో సమర్థవంతంగా నిర్వహింపబడుతూ, కుళ్లని చెత్తని తక్కువ మోతాదులో మాత్రమే ఉత్పన్నం చేస్తూ ఉంటే ఆ నిర్మాణాన్ని లేదా భవనాన్ని హరిత భవనం అంటారు.

"A green building is one which uses less water, optimises energy efficiency, conserves natural resources, generates less waste and provides healthier spaces for occupants, as compared to a conventional building."
## భారతదేశంలో హరితభవన ఉద్యమం
భారతదేశంలో హరిత భవన ఉద్యమం, భా.ప.స - సోహ్రాబ్జీ గోద్రెజ్ గ్రీన్ బిజినెస్ సెంటర్, హైదరాబాద్ నిర్మాణంతో మొదలైంది. ఇది లీడ్ - ప్లాటినం రేటింగుని పొందిన నిర్మాణము. 
20,000 చదరపు అడుగులతో మొదలైన, హరిత భవన నిర్మాణల విస్తృతి, ఇబ్బడిముబ్బడిగా పెరిగింది. ఏప్రిల్ 2011 నాటికి, సుమారు 1053 హరితభవనాలు నిర్మాణంలో ఉన్నాయి. వీటి విస్తీర్ణం 648,000,000 చదరపు అడగులు. ఈ 1053లో 147 ఇప్పటికే వాడకంలో ఉన్నాయి. 
## రేటింగ్ వ్యవస్థలు
ఏప్రిల్ 2011 నాటికి, పరిషత్తు ఈ క్రింది రేటింగ్ వ్యవస్థలని రూపొందించింది.
*LEED India for New Construction
*LEED India for Core and Shell
*ఐ.జీ.బీ.సీ హరిత గృహాలు (IGBC Green Homes)
*ఐ.జీ.బీ.సీ హరిత కర్మాగారాలు (IGBC Green Factory Building)
*ఐ.జీ.బీ.సీ హరిత ప్రత్యేక ఆర్థిక మండలాలు (IGBC Green SEZ)
*ఐ.జీ.బీ.సీ హరిత గృహసముదాయాలు (IGBC Green Townships)
## స్థానిక కార్యాలయాలు
హరిత భవనాల పరిభావనని విస్తృతంగా ప్రచారం చేయడానికి భా.హ.భ.ప కి స్థానిక కార్యాలయాలు ఉన్నాయి. ఇవి అహ్మదాబాద్, బరోడా, బెంగుళూరు, చెన్నై, ఢిల్లీ, హైదరాబాద్, గోవా, కొచ్చిన్, కోల్ కత, ముంబయి, పూణె, కోయంబత్తూరు లలో ఉన్నాయి.
## హరిత భవన డైరక్టరీ
హరితభవన నిర్మాణానికి అవసరమైన పద్ధతులు, వస్తువుల సమాచారాన్ని ఒకేచోటకి చేర్చే ఉద్దేశంతో, భా.హ.భ.ప హరిత భవన డైరక్టరీని రూపొందించింది. హరితభవనాల నిర్మాణంలో పాలుపంచుకుంటున్న నిర్మాతలు, సలహాదార్లు, వాస్తునిపుణులు, గుత్తేదార్లకు ఇది చాలా ఉపయోగపడుతుంది.
## కార్యక్రమాలు
## ఇవి కూడా చూడండి
హరిత భవనం
## మూలాలు

## బయటి లంకెలు
* భారతీయ హరితభవన పరిషత్తు యొక్క జాలస్థలం
* పరిషత్తు యొక్క పత్రికా ప్రకటనలు
* http://www.greenbusinesscentre.com/site/ciigbc/greenbuild.jsp?servid=184667 

వర్గం:సంస్థలు
వర్గం:భారతదేశం
సినాప్టిక్

**సినాప్టిక్** అనే కంప్యూటర్ కార్యక్రమం డెబియన్ ప్యాకేజీ నిర్వహణ వ్యవస్థ కోసం జిటికె+ చిత్రరూప వాడుకరి అంతరవర్తితో రూపొందించిన ఆధునిక ప్యాకేజింగ్ సాధనం. సినాప్టిక్ సాధారణంగా డెబ్ ప్యాకేజీల ఆధారిత వ్యవస్థలలో ఉపయోగిస్తారు కానీ RPM ప్యాకేజీల ఆధారిత వ్యవస్థలలో కూడా ఉపయోగించవచ్చు. సాఫ్టువేర్ ప్యాకేజీలను స్థాపించడానికి, తీసివేయుటకు, ఉన్నతీకరించుటకు, భాండాగారాలను జతచేయడానికి దీనిని ఉపయోగించవచ్చు.
## ‌ విశిష్టాంశాలు
* ఏక, బహుళ ప్యాకేజీల స్థాపన, తొలగించడం, ఉన్నతీకరణ, డౌన్గ్రేడ్
* వ్యవస్థ-వ్యాప్త ఉన్నతీకరణ
* ప్యాకేజీ శోధన వినియోగం
* ప్యాకేజీ భాండాగారాలను నిర్వహణ
* పేరు, వివరణ, అనేక ఇతర లక్షణాల ద్వారా ప్యాకేజీలను కనుగొనుట
* స్థితి, విభాగం, పేరు లేదా అనురూపిత వడపోత ద్వారా ప్యాకేజీలను ఎంచుకోండి
* పేరు, స్థితి, పరిమాణం లేదా రూపాంతరం ద్వారా ప్యాకేజీలను క్రమబద్ధీకరించు
* ప్యాకేజీకి సంబంధించిన ఆన్లైన్ పత్రీకరణను విహరించండి
* ఒక ప్యాకేజీ యొక్క సరికొత్త మార్పుచిట్టాను దింపుకోవచ్చు
* ప్యాకేజీలను ప్రస్తుత రూపాంతరానికి లాక్ వేయుట
* ఒక నిర్దిష్ట ప్యాకేజీ రూపాంతరాన్ని బలవంతంగా స్థాపించుట
* ఎంపికల దిద్దుబాటు రద్దుచెయ్యి/మళ్ళీచేయుట
* ప్యాకేజీ నిర్వాహకం కోసం అంతర్గతంగా నిర్మితమైన టెర్మినల్ ఎమ్యులేటరు

డెబియన్, ఉబుంటుల కోసం ఈ క్రింది విశిష్టతలను కలిగివుంది:

* Debconf వ్యవస్థ ద్వారా ప్యాకేజీలను స్వరూపించుట
* Xapian-ఆధారిత శీఘ్ర శోధన
* Screenshots.debian.net నుండి తెరపట్టులను పొందుట
## వాడకం
ప్యాకేజీ నిర్వాహకం వాడుకరిని సాఫ్టువేరు ప్యాకేజీలను స్థాపించుటకు లేదా తొలగించడానికి, ఉన్నతీకరించుటకు అనుమతిస్తుంది. ఒక ప్యాకేజీని స్థాపించుటకు మనకు కావలసిన కార్యక్రమాన్ని వెతికి, దానిని స్థాపించుటకు గుర్తుపెట్టాలి. మార్పులు తక్షణమే అనువర్తించబడవు; వాడుకరి ముందుగా అన్ని మార్పులను గుర్తుపెట్టాలి, తరువాత వాటిని అనువర్తించాలి.
## చరిత్ర
## ప్రత్యామ్నాయాలు

## మూలాలు

వర్గం:లినక్స్
వర్గం:స్వేచ్ఛా సాఫ్టువేరు
పోసాని కృష్ణ మురళి

**పోసాని కృష్ణ మురళి** ప్రధానంగా తెలుగు సినిమాలో రంగంలో పనిచేసే రచయిత, నటుడు, దర్శకుడు, నిర్మాత. ఇతను 100 పైగా తెలుగు చిత్రాలకు రచయితగా పనిచేసాడు. వ్యాపారపరంగా విజయవంతమైన చిత్రాలకు దర్శకత్వం వహించాడు. 2009లో చిలకలూరి పేట నియోజకవర్గం నుండి ఆంధ్రప్రదేశ్ రాష్ట్ర శాసన ఎన్నికలలో పోటీ చేసి, ఓటమి పాలయ్యాడు. ఎదటి వ్యక్తి పేరేదైనా, *రాజా* అంటూ అతణ్ణి సంబోధించే ఒక మేనరిజమును సినిమాల్లో ప్రవేశపెట్టి దానికి ప్రాచుర్యం తెచ్చాడు. *రాజా* అనే నామవాచకానికి సర్వనామంగా ప్రాచుర్యం తెచ్చాడు. 

పోసాని కృష్ణమురళిని 2022 నవంబర్ 03న ఆంధ్రప్రదేశ్ ఫిలిం డెవలప్మెంట్ కార్పొరేషన్ ఛైర్మన్⁬గా నియమిస్తూ ఆంధ్రప్రదేశ్ ప్రభుత్వం ఉత్తర్వులు జారీ చేసింది.

## వివాదాలు
ఒక మీడియా సమావేశంలో వైకాపా తరఫున మాట్లాడుతూ అప్పటి ప్రతిపక్షనేతలు చంద్రబాబు నాయుడు, పవన్ కళ్యాణ్, వారి కుటుంబ సభ్యులపై అసభ్యకరమైన వ్యాఖ్యలు చేశాడు. దీనిపై 2025 మార్చిలో ఆంధ్రప్రదేశ్ సిఐడి పోలీసులు ఆయనను అరెస్టు చేసి విచారించారు. తర్వాత ఆయనకు బెయిలు లభించింది.

## పని చేసిన సినిమాలు

### సినిమా

#### నటుడిగా

#### టెలివిజన్

## సీరియళ్ళు
* భాగ్యరేఖ
## మూలాలు

## బయటి లంకెలు
* 

వర్గం:1958 జననాలు
వర్గం:తెలుగు సినిమా నటులు
వర్గం:తెలుగు సినిమా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా సినిమా నటులు
వర్గం:గుంటూరు జిల్లా సినిమా రచయితలు
వర్గం:గుంటూరు జిల్లా సినిమా నిర్మాతలు
శరత్ చంద్ర చట్టోపాధ్యాయ్

**శరత్ చంద్ర చట్టోపాధ్యాయ్** లేదా **శరత్‌చంద్ర చట్టోపాధ్యాయ్** (బెంగాలీ: শরত্চন্দ্র চট্টোপাধ্যায়) (1876 సెప్టెంబరు 15 - 1938 జనవరి 16) ఇరవయ్యవ శతాబ్దపు ప్రముఖ బెంగాలీ నవలా రచయితా, కథా రచయితా. ఆయన నవలలు తెలుగునాట కూడా ప్రభంజనంలా ప్రాచుర్యం పొందాయి. సమాజాన్ని, వ్యక్తినీ లోతుగా అధ్యయనం చేసి సృష్టించిన ఆయన పాత్రలు, నవలలు చిరస్థాయిగా నిలిచిపోయాయి. తెలుగునాట నవలగా, చలన చిత్రంగా సంచలనం సృష్టించిన దేవదాసు ఆయన నవలే. చక్రపాణి మొదలైన అనువాదకులు ఆయనను తెలుగు వారికి మరింత దగ్గర చేసారు. చివరకు కొందరు పాఠకులు శరత్ బాబు తెలుగువాడేనని భావించేవారంటే, తెలుగులో ఆయన ప్రాచుర్యం ఎంతటిదో తెలుసుకోవచ్చు.

## బాల్యం
శరత్ హూగ్లీ జిల్లా దేవానందపూర్ లో ఒక నిరుపేద కుటుంబంలో జన్మించాడు. "ప్యారై పండిట్" పాఠశాలలో చదువు ప్రారంభించి, తర్వాత హూగ్లీ బ్రాంచ్ హై స్కూల్ లో చేరాడు. పేదరికం వల్ల తర్వాత చదువు మానేశాడు. 
## యవ్వనం
శరత్ దాదాపు ఇరవై సంవత్సరాల పాటు భాగల్‌పుర్‌లో నివసించాడు. శరత్ రచనల్లో చాలా వరకు భాగల్‌పుర్‌లో రాసినవి లేదా భగల్పూర్ అనుభవాల ఆధారంగా రాసినవి.
తల్లిదండ్రుల మరణం తర్వాత 1903లో బర్మా వెళ్ళి, అక్కడ ప్రభుత్వాఫీసులో గుమాస్తాగా చేరాడు. కానీ అక్కడ ఎక్కువ కాలం ఉండక, తిరిగి వచ్చేశాడు. తిరిగి వచ్చే ముందు ఒక కథల పోటీకి తన కథను పంపాడు. ఆ కథకు మొదటి బహుమతి వచ్చింది.

## వ్యక్తిగతం
పీడిత ప్రజల కోసం ధైర్యంగా ఎన్నో రచనలు చేసినప్పటికీ వ్యక్తిగతంగా చాల సిగ్గరి. ఒక సందర్భంలో ఆయన తన పాఠకులను కలవటానికి వేదిక పైకి పిలిచిన తర్వాత కూడా రాకుండా వెళ్ళిపోయాడు.

## మరణం
ఆయన 1938లో కాలేయ సంబంధ కాన్సర్ తో మరణించాడు. 
## జీవిత చరిత్ర
శరత్ జీవిత చరిత్రను హిందీలో ప్రముఖ రచయిత విష్ణు ప్రభాకర్ రాశాడు. శరత్ కు సంబంధించిన విషయ సేకరణ కోసం ప్రభాకర్ పద్నాలుగు సంవత్సరాల పాటు అనేక ప్రదేశాలు తిరిగాడు. 
## రచనలు

## చలన చిత్రాలు
ఆయన రచనల ఆధారంగా దాదాపు 50 సినిమాలు వివిధ భారతీయ భాషల్లో నిర్మించబడ్డాయి. ప్రత్యేకించి దేవదాసు ఎనిమిది సార్లు (బెంగాలీ, హింది, తెలుగు), పరిణీత రెండు సార్లు నిర్మించబడ్డాయి. హృషికేశ్ ముఖర్జీ 'మజ్లి దీదీ' (1967), 'బిందుగారబ్బాయీ ఆధారంగా 'ఛోటీ బహూ' (1971), 'స్వామి' (1977), నిష్కృతి ఆధారంగా హిందీలో బసు ఛటర్జీ 'అప్నే పరయే' (1980), తెలుగులో 'తోడికోడళ్ళు' నిర్మించబడ్డాయి. గుల్జార్ చిత్రం 'ఖుష్బూ ' (1975) కు 'పండితమహాశయుడు ' ప్రేరణ. ఆచార్య ఆత్రేయ సినిమా వాగ్దానం (1961) ఆయన కథ ఆధారంగా తీసిందే.

## పురస్కారాలు
*కుంతొలిన్ పురస్కార్ ('మంది ర్’ రచనకు)
*డి.లిట్ పట్టా (ఢాకా యూనివర్సిటీ - ఇప్పుడు బంగ్లాదేశ్ లో ఉంది)

## పాఠ్యపుస్తకాలు
*గోల్పొ సంగ్రహ (కథా సంగ్రహం) బాంగ్లదేశ్ లో బి.ఏ. కోర్సుకు పాఠ్యపుస్తకం.
*బాంగ్లా సాహిత్య (బెంగాలీ సాహిత్యం) బంగ్లాదేశ్ లో ఇంటర్మీడియెట్ పాఠ్యపుస్తకం.
## ఇవి కూడా చూడండి
* శరత్ నవల "కాశీనాథ్" అనువాదానికి డీఎల్ఐ ప్రతి
## మూలాలు

వర్గం:బెంగాలీ రచయితలు
వర్గం:1876 జననాలు
వర్గం:1938 మరణాలు
బూమరాంగ్

thumb|300px|ప్రత్యేకమైన చెక్కతో చెయ్యబడిన తిరిగి వచ్చే బూమరాంగ్
ఆస్ట్రేలియా దేశపు ఒక రకపు ఆయుధం పేరు **బూమరాంగ్**. దీనిని ఇంగ్లీషులో బూమెరాంగ్ (Boomerang) అంటారు.
ఆస్ట్రేలియాకు చెందిన అబోరిజినిస్ తెగవారు వేటాడేటప్పుడు బూమరాంగ్ ని ఉపయోగించేవారు.
ప్రస్తుతం దీనిని ఒక ఆట వస్తువుగా వాడుతున్నారు.
ఈ బూమరాంగ్ వంకర తిరిగి ఉంటుంది. దీనిని చెక్క తోను ఫైబర్ తోను తయారు చేస్తారు.
బూమరాంగ్ ఒక చివరి నుంచి మరొక చివరి వరకు చిన్నవి 10 సెంటీమీటర్ల (4 అంగుళాలు) నుంచి పెద్దవి 180 సెంటీమీటర్ల (6 అడుగులు) పొడవు వరకు ఉంటాయి.

బూమరాంగ్ ను విసరడంలో నైపుణ్యం సాధించిన వ్యక్తి దీనిని విసరినపుడు తిరిగి అతని వద్దకే చేరుతుంది.
thumb|right|A boomerang school, William Street, Kings Cross, Sydney

## చిత్రమాలిక

దస్త్రం:Australia Boomerang Distribution.PNG|Distribution of boomerangs in Australia
దస్త్రం:Australia Cairns Boomerang.jpg|ఆస్ట్రేలియన్ అబోరిజినల్ బూమరాంగ్‌లు
దస్త్రం:Boomerangs - melbourne show 2005.jpg|2005 మెల్బోర్న్ ప్రదర్శనలో అమ్మకానికి ఉంచిన బూమరాంగ్‌లు


## ఇవి కూడా చూడండి

## బయటి లింకులు

వర్గం:ఆయుధాలు
వర్గం:ఆట పరికరాలు
ఊటి చెట్టు

రంగులోకి మారతాయి అప్పుడు ఈ పండ్లు తీయగా, రుచిగా ఉంటాయి. (06-12-2012)]]

ఊటి చెట్టు ఒక చిన్న చెట్టు. దీని శాస్త్రీయనామం Diospyros geminata. ఇది సుమారు పది అడుగుల ఎత్తు పెరుగుతుంది. ఇది అడవులలో, కొండలలో పెరుగుతుంది. 
మూలికా వైద్యంలో కొన్ని రకాల గాయాలకు ఊటి ఆకు దంచి పూస్తారు.
ఊటి చెట్టు చెట్టు కాయలను తినవచ్చు. దీని కాయలు పచ్చివి ఆకుపచ్చ రంగులోను, దోర కాయలు పసుపు రంగులోను, బాగా మాగిన పండ్లు ఎరుపు రంగులోను ఉంటాయి. బాగా మాగిన పండ్లు తియ్యగా ఉంటాయి.
దీని కర్ర బాగా గట్టిగా ఉంటుంది అందువలన ఈ కర్రను పిడికి ఉపయోగిస్తారు.

## బయటి లింకులు
*ఊటి చెట్టు ఛాయాచిత్రములు

వర్గం:ఎబనేసి
సముద్రతీరం

బీచ్ నేరుగా ఇక్కడకు దారి మళ్ళీస్తుంది. మీరు అయోమయంలో ఉన్నట్లయితే బీచ్ (అయోమయ నివృత్తి) చూడండి.

సముద్రతీరం ను ఇంగ్లీషులో బీచ్ (beach) అంటారు. సముద్ర తీరం వెంట ఉన్న మైదాన ప్రాంతంను సముద్రతీరం లేక బీచ్ అంటారు. సాధారణంగా సముద్రతీరంలో ఎప్పుడు పొడి పొడిగా ఉన్న ఇసుక రేణువులు ఒకేరీతిగా అమర్చినట్లు ఉంటుంది. సముద్రతీరంలో అక్కడక్కడా గులకరాళ్ళు,పెద్దరాతి బండలు, పెంకు వంటి రాళ్ళు ఉంటాయి.

అందమైన, ఆహ్లాదకరమైన ఇటువంటి సముద్రతీరంలను సందర్శించడానికి సందర్శకులు ఎక్కువగా వచ్చే సముద్రతీర ప్రాంతాలలో హోటల్స్, రిసార్ట్స్ ఏర్పడుతున్నాయి.
## భారతదేశంలో ప్రముఖ సముద్రతీరాలు (బీచ్)

Pakala prakasam Beach.jpg|Pakala prakasam Beach
Sunrise over Bay of Bengal at RK Beach 01.jpg|Sunrise over Bay of Bengal at RK Beach
Joss Bay, Broadstairs, England - Aug 2008.jpg|500px|Beaches can be popular on warm sunny days, such as Joss Bay beach in southern England.
Beach at Msasani Bay, Dar es Salaam, Tanzania.JPG|A combination of public carelessness and official negligence has turned this beach in Dar es Salaam into an open rubbish dump, posing a risk to public health.
Porto Covo July 2011-1.jpg|Playing in the surf is a favourite activity for many people. Porto Covo, west coast of Portugal
CaliforniaBeachc1905.jpg|Recreation on a California beach in the first decade of the 20th century.


## ఇవి కూడా చూడండి
* మెరీనా బీచ్
* మైపాడు బీచ్
* సముద్రం

వర్గం:భూగోళశాస్త్రం
వర్గం:సముద్రతీరాలు
జగ్లింగ్

కొన్ని వస్తువులను గజిబిజిగా, నైపుణ్యముగా కదలిస్తూ సరదాగా ఆడుకునే ఆటను జగ్లింగ్ అంటారు.
జగ్లింగ్ చేసే వ్యక్తిని జగ్లర్ అంటారు. జగ్లర్ జగ్లింగ్ చేసేటప్పుడు చాలా వేగంగా జగ్లింగ్ చేసే వస్తువులను గుర్తిస్తూ వాటిని పట్టుకుంటూ మళ్ళీ వాటిని పైకి విసురుతూ జగ్లింగ్ చేసే వస్తువులు కింద పడకుండా ఇలా వెంట వెంటనే పట్టుకోవడం, పైకి విసరడం చేస్తూ ఉంటాడు.

జగ్లింగ్ ను సాధారణంగా చేతితో చేస్తారు. బాగా నైపుణ్యము సాధించిన కొందరు కాళ్ళతోను, నోటితో కూడా చేస్తుంటారు.

జగ్లింగ్ ను ఒక చేతితోను, రెండు చేతుల తోను, కొంతమంది కలసి కూడా చేస్తూంటారు.

జగ్లింగ్ లో సాధారణంగా బంతులను వాడుతారు. బాగా నైపుణ్యము సాధించిన కొందరు బీరు బాటిల్స్, వెలుగుతున్న కాగడాల వంటి వాటిని ఉపయోగిస్తారు.

జగ్లింగ్ లో కనీసం ఒక చేతితో రెండు వస్తువులను, రెండు చేతులతో మూడు వస్తువులను ఉపయోగించాలి.

జగ్లింగ్ చేస్తున్నపుడు ఒక చేతిలో ఒక వస్తువు కంటే ఎక్కువ ఉండకుండా మిగతావి గాలిలోకి ఎగుర వేస్తూ ఉండాలి.

 

వర్గం:ఆటలు
ధనవంతుడు

ధనంను డబ్బు, రొక్కము అని కూడా అంటారు. ఈ ధనం సమృద్ధిగా ఉన్న వారిని **ధనవంతుడు** అంటారు. ధనం ఎవరి వద్ద ఎక్కువగా ఉంటుందో వారిని అత్యధిక ధనవంతుడు అంటారు. 

పురాణాల ప్రకారం కుబేరుడుని అత్యధిక ధనవంతుడు అంటారు. 

## అత్యంత ధనవంతులు
Forbes జాబితా ప్రకారం 2011 సంవత్సరంలో ప్రపంచంలోని మొదటి పది మంది ధనవంతులు.


File:Carlos Slim Helú.jpg|Carlos Slim (Mexico)
File:Bill Gates in WEF, 2007.jpg|Bill Gates  (United States)
File:Warren_Buffett_KU_Visit.jpg|Warren Buffett  (United States)
File:Bernard Arnault.jpg|Bernard Arnault (France)
File:Larry Ellison on stage.jpg|Larry Ellison (United States)


1.Carlos Slim and family

2. బిల్ గేట్స్ (Bill Gates

3.Warren Buffett

4.Bernard Arnault

5.Lawrence Ellison

6. లక్ష్మీ మిట్టల్ (Lakshmi Mittal)

7.Amancio Ortega

8.Eike Batista

9. ముకేష్ అంబానీ (Mukesh Ambani)

10.Christy Walton

## ఇవి కూడా చూడండి
* సంపద
* ధనం
* కుబేరుడు
* సంపన్నుడు
* షోడశ సంపదలు
* బిల్ గేట్స్
* లక్ష్మి నారాయణ్ మిత్తల్

వర్గం:మానవుడు
వర్గం:పదజాలం
ఆహ్వానం

ఆహ్వానం (సినిమా) కొరకు చూడండి - ఆహ్వానం (సినిమా)

**ఆహ్వానం** అనగా సాదరంగా పిలవటం, ఆహ్వానమును ఆంగ్లంలో invitation అంటారు. ఆహ్వానంలో సాధారణంగా ఉపయోగించే పదం **సుస్వాగతం** అనగా సాదరంగా ఆహ్వానించడం. సుస్వాగతాన్ని ఇంగ్లీషులో Welcome అంటారు.

Well = మంచి = సు

come = రండి = స్వాగతం

## శుభ తోరణాలు
పండుగ సమయంలో, పెళ్ళిళ్ళ సమయంలో, ప్రారంభోత్సవాల సమయంలో ద్వారములకు కట్టే శుభ తోరణాలను సుస్వాగతానికి ప్రతీకగా చెప్పవచ్చు.

## శుభ పందిర్లు
పండుగ సమయంలో, పెళ్ళిళ్ళ సమయంలో, ప్రారంభోత్సవాల సమయంలో వేసిన శుభ పందిర్లు సుస్వాగతానికి ప్రతీకగా చెప్పవచ్చు.
## ఆహ్వాన పత్రికలు
శుభలేఖలు - పెళ్ళికి రమ్మని ఆహ్వానించే పత్రికలు, పెళ్ళికి కొన్ని రోజులు ముందు బంధు, మిత్రులకు ఈ పత్రికలను ఇచ్చి ఆహ్వానిస్తారు.

## బయటి లింకులు

వర్గం:పదజాలం
పందిరి

thumb|ఇంటి ముందు ఏర్పాటు చేసిన పందిరి
thumb|దేవాలయ ముఖద్వారం వద్ద చలువ పందిరి
ఎండ వానల నుంచి రక్షణ కొరకు నాలుగు వైపుల ఆధారాన్ని కల్పిస్తూ వెలుతురు, గాలి బాగా ప్రసరించే విధంగా ఏర్పాటు చేసుకున్న స్వల్పకాల లేక దీర్ఘకాల వాసాన్ని పందిరి అంటారు. దీనిని ఇంటి ముందు లేక ప్రత్యేకంగా కూడా ఏర్పాటు చేసుకుంటారు.

## పందిరి వేసే విధానం
# భూమిలో గోతులు తీసి సర్వి కర్రలు, గెడలు పాతి వేస్తారు.
# గోతులు తవ్వలేని చోట ఇసుక మూటలు డ్రమ్ముల్లో ఇసుక నింపి కర్రలు నిలుపుతారు.
# ఇనుప కమ్ములు ఒకదానికి ప్కటి సపోర్ట్ చేసి గోతులు లేకుండా ఏర్పాటు చేస్తారు.

## పందిరి వలన ఉపయోగాలు

## పందిరి రకాలు
* **పెళ్ళిపందిరి లేదా శుభపందిరి**. పండుగ సమయంలో, పెళ్ళిళ్ళ సమయంలో, ప్రారంభోత్సవాల సమయంలో, తిరునాళ్ళ సమయంలో ఇంటి ముందర తాత్కాలికంగా ఏర్పాటు చేసుకున్న పందిరిని శుభ పందిరి అంటారు.
* **రక్షణ పందిరి**  ఇంటిముందు లేదా పొలాల్లో తాటాకులు కొబ్బరాకులతో నీడ కోసం, వర్షానికి రక్షణగా వేసుకొనేది.
* **టెంట్ లేదా గుడ్డపందిరి** సభలు సమావేశాలకు ఇతర స్వల్ప సమయ అవసరాలకు వేసేవి
*

## మరిన్ని
* పందిరి ఇంటి పేరుగా ఉంది
* పందిరి ఊరు పేరుగా ఉంది
* పందిరి పేరితో కంపెనీలు, పరిశ్రమలు కలవు
* పందిరి పేరుతో చిటికెల పందిరి, పెళ్ళిపందిరి, కలలపందిరి వంటి సినిమాలు వచ్చాయి

## ఇవికూడా చూడండి
వసారా

వర్గం:ఇల్లు
వర్గం:పదజాలం
పుట్టగొడుగుల పెంపకం

**పుట్టగొడుగుల పెంపకం**

## చేపగుల్ల పుట్టగొడుగు ఉత్పత్తి
సీజను, రకాలు

ఏడాది పొడవునా వస్తాయి

ఇళ్లలోనే పెంచవచ్చు, పుట్టగొడుగుల గృహాలు అవసరం.

తెల్ల చేపగుల్ల(Co-1), బూడిద రంగు చేపగుల్ల(M-2) రకాలు తమిళనాడుకు అనువుగా ఉంటాయి.
## పుట్టగొడుగుల గృహాలు
16 చదరపు అడుగుల ఒక పూరి పాక లేదా షెడ్ అవసరం. దాన్ని విత్తు విత్తడానికి ఒక గది, పెంపకానికో గది ఉండేలా విభజించుకోవాలి.

విత్తడానికి వాడే గదిలో 25 నుంచి 30 సె ఈ ఉష్ణోగ్రత ఉండేలా చూసుకోవాలి. చక్కని గాలి, వెలుతురూ వచ్చేలా చూడాలి.

పెంపకానికి వాడే గదిలో 23 నుంచి 25 సె ఉష్ణోగ్రత ఉండేలా, గాలిలో 80 - 90% కన్నా ఎక్కువ శాతం తేమ ఉండేలా చూసుకోవాలి. ఒక మోస్తరు గాలి, వెలుతురు ఉండేలా చూసుకోవాలి. ఈ ఉష్ణోగ్రత, తేమలను కొలిచే డిజిటల్ థర్మామీటర్లు, హ్యుమిడిటీ మీటర్లు మార్కెట్లో దొరుకుతున్నాయి.
## స్పాన్(పుట్టగొడగులను విత్తడం)
సరైన ఆధారం : సజ్జ/ ముడిశనగలు / జొన్న, గోధుమ ధాన్యాలు

స్పాన్ తయారుచేయడం : సగం ఉడకబెట్టిన ధాన్యాలు గాలికి ఎండబెట్టి, 2 శాతం కాల్షియం కార్బొనేట్ పొడితో కలపాలి. ఈ ధాన్యాన్ని ఖాళీ గ్లూకోజు డ్రిప్ బాటిళ్లలో నింపాలి. వాటిని పత్తితో మూతి బిగించి 2గంటలసేపు ఉడకబెట్టాలి.

వ్యవసాయ విశ్వవిద్యాలయం నుంచి లేదా వ్యవసాయ శాఖలనుంచి పరిశుద్ధమైన శిలీంధ్రాన్ని తెచ్చి గది ఉష్ణోగ్రతకు దగ్గర 15 రోజులు పొదగనివ్వాలి. ఈ 15-18 రోజుల స్పాన్ను ఉపయోగించి విత్తాలి.
## పుట్టగొడగుల పాదును ఏర్పాటు చేయడం
సరైన ఆధారం : వరి గడ్డి / గోధుమ గడ్డి, చెరకు పిప్పి, పైపొట్టుతీసిన మొక్కజొన్న

ఉడకబెట్టడం : 5సెం.మీల ముక్కలుగా వాటిని కత్తిరించి నీటిలో 5గంటలు నానబెట్టాలి. తర్వాత నీటిని ఒక గంటసేపు వేడిచేయాలి. ఆ తర్వాత నీటిని వొంపి, 65 శాతం తేమ మాత్రమే ఉండేలా ఆరబెట్టాలి(చేతులతో నీటిని పిండకూడదు).

## సంచులు తయారుచేయడం
60X30 సెం.మీ. పాలిథిన్ సంచులు(రెండువేపులా తెరచి ఉండేవి) వాడాలి.

సంచులకు ఒకవేపు మూతికట్టి, మధ్యలో ఒక సెం.మీ. వ్యాసంతో రెండు రంధ్రాలు చేయాలి.

వండిన ఆ గడ్డిని చేతినుండ్గా తీసుకొని 5 సెం.మీ.ఎత్తు వరకు ఆసంచిలో వేసి నింపాలి. దానిపై 25 గ్రా.ల స్పాన్ను చల్లాలి.

గడ్డిని 25 సెం.మీ. ఎత్తుకు ఉంచాలి. ఇలా 4 పొరల స్పాన్, 4 పొరల గడ్డి వచ్చేదాకా చేయాలి.

ఇపుడు మూతి కట్టేసి పాదులను దొంతరలుగా పేర్చి స్పానింగ్ రూంలో ఉంచాలి.

15-20 రోజుల తర్వాత పాలిథిన్ సంచులను కత్తిరించి తీసి వేయాలి, తరువాత ఆ పాదులను పెంపకానికై కేటాయించిన గదిలో ఉంచాలి.

ఇక వాటిని తరచూ నీటితో స్ప్రే చేస్తూండాలి.

## పుట్టగొడగుల పంటకోత
పుట్టగొడుగుల తలలు పాదులను తెరచిన మూడో రోజుకు పొడచూపుతాయి. ఆ తర్వాత 3 రోజులకు పరిణతి చెందుతాయి.

అలా పరిణతి చెందిన పుట్టగొడుగులను రోజూ కానీ, రోజు మార్చి రోజు కానీ కోసుకోవాలి.

మొదటి పంటకోత అయ్యాక ఆ పాదుల పైభాగాలను చదునుచేసి తిరిగి మరో పంటకు సిద్ధం చేసుకోవచ్చు. ఇలా రెండు, మూడు పంటలు పొందవచ్చు.

మరింత సమాచారం కావాలంటే, వ్యవసాయశాఖను కానీ, వ్యవసాయ విశ్వవిద్యాలయ అనుబంధ శాఖలను కానీ సంప్రదించండి.

## ఇవి కూడా చూడండి
పుట్ట గొడుగు

## బయటి లింకులు
*పుట్టగొడుగుల పెంపకం

*
* వర్గం:శిలీంధ్రాలు
*పాల పుట్టగోడుల పేంపకం, శిక్షణ కోరకు N MUSHROOM AGRI TECH ని సంప్రదించండి.
*సంప్రదించవలసిన నెంబర్లు: 9912627630, 8897332286
*ఇమెయిల్ : nmushroomagritech@gmail.com వర్గం:ఆహార పదార్థాలు

:hu:Gombák#Ehető gombák
ఈ రోజుల్లో

**ఈ రోజుల్లో ** 2012 లో విడుదలైన తెలుగు చిత్రం. గుడ్ సినీమా గ్రూప్, మారుతీ మీడియా హౌస్ పతాకంపై గుడ్ ఫ్రెండ్స్ నిర్మించిన ఈ సినిమాకు మారుతి దర్శకత్వం వహించాడు. శ్రీని, రేష్మ, సాయి, భార్గవి ప్రధాన తారాగణంగా రూపొందిన ఈ సిసిమాకు జె.బి (జీవన్ బాబు), సంగీతాన్నందించాడు. ఈ సినిమా మారుతి దర్శకత్వం వహించిన మొదటి సినిమా. ఈ సినిమాకు కొందరు నిర్మాతలు కూటమిగా ఏర్పడి "గుడ్ ఫెండ్స్" అనే పేరుతో నిర్మించారు. ఈ సినిమాకు ఛాయాగ్రహణన్ని జె. ప్రభాకరరెడ్డి కెనాన్ 5డి కెమేరాలతో నిర్వహించాడు. కూర్పును ఎస్.బి.ఉదయ్ చేసాడు. సినిమా ట్రెయిలర్లు, పోస్టర్లలో ఈ రోజుల్లో ప్రేమ కథలకు సంబంధించిన ఆసక్తికరమైన వ్యాఖ్యలు ఉన్నాయి. ముఖ్యమైన టాలీవుడ్ నటులు జూనియర్ ఎన్టీఆర్, రామ్ పోతినేని, రామ్ చరణ్ తేజ్, అల్లు అర్జున్, పవన్ కళ్యాణ్, మహేష్ బాబుల ముసుగులు ధరించిన నృత్యకారులు చేసిన "రింగ్ ట్రింగ్" పాట ప్రజాదరణ పొందింది. ఈ చిత్రం 2012 లో అత్యంత విజయవంతమైన టాలీవుడ్ చిత్రాలలో ఒకటి. ఈ చిత్రం కన్నడంలో "ప్రీతి ప్రేమ" అనే పేరుతో రీమేక్ చేయబడి 2017 ఫిబ్రవరి 17న విడుదలయింది.

## కథ
ఈరోజుల్లో యువతకి ప్రేమ అనేది యూజ్‌ అండ్‌ త్రో పంథాలో తయారైంది. ఫోన్‌ నెంబర్‌మార్చినట్లు మార్చేస్తున్నారు. ఇలాంటివి తననితాను స్క్రీన్‌ఫై చూసుకుంటే ఎలా ఫీలవుతారు అనేట్లుగా చిత్రాన్ని తీసారు. ఈరోజుల్లో యువత, వ్యవస్థ ఎలా ఉందనేది ప్రధానంశంగా తీసుకుని దాన్ని పూర్తి వినోదాత్మకంగా చిత్రీకరించారు.

శ్రీ (శ్రీనివాస్) రజిని అనే అమ్మాయిని పిచ్చిగా ప్రేమించే వ్యక్తి. అతను ఆమెకు సహాయం చేయడానికి 3 లక్షల రూపాయలు కూడా ఇస్తాడు, కాని విధి వశాత్తూ రజినీ నిజంగా శ్రీని ప్రేమించదు. ఆమె మరొక వ్యక్తితో పాటు డబ్బుతో పాటు వెళ్ళిపోతుంది. ఈ సంఘటన అతనిని బాధిస్తుంది. అతను మరలా ప్రేమలో పడకూడదని నిర్ణయించుకుంటాడు. అతను మహిళలను ప్రతికూలంగా చూడటం ప్రారంభిస్తాడు.

మరొక సన్నివేశంలో శ్రేయా (రేష్మా) కిషోర్ అనే వ్యక్తితో స్నేహంగా ఉంది. ప్రేమ కోసం శ్రేయ స్నేహాన్ని కిషోర్ తప్పుగా అర్థం చేసుకుంటాడు. అతను ఆమె పట్ల భావాలను పెంచుకోవడం ప్రారంభిస్తాడు. అతను నటించడం ప్రారంభిస్తాడు. ప్రేమ పేరిట శ్రేయను వేధించడం ప్రారంభిస్తాడు. విసుగు చెందిన శ్రేయ ఏ వ్యక్తితోనూ స్నేహపూర్వకంగా ఉండకూడదని నిర్ణయించుకుంటుంది.

వారు ఒకరినొకరు ఎదుర్కొంటారు. అప్పటి నుండి వారిమధ్య ఏమి జరుగుతుందో మిగిలిన కథలో ఉంటుంది.

## తారాగణం

* శ్రీనంవాస రావుగా మంగమ్ శ్రీనివాస్ "శ్రీ"
* రేష్మా రాథోడ్ శ్రేయగా
* సైకుమార్ పంపన శ్రీ స్నేహితుడిగా
* భార్గవిగా భార్గవి
* అంబటి శ్రీనివాస్ వాచ్‌మన్ మణమ్మగా
* శంకర్ రావు
* ఎం. ఎస్.నారాయణ - సత్తిరాజు, శ్రీ మామ
* శ్రేయా తల్లిగా మధుమణి
* శ్రేయ తండ్రిగా కేదర్ శంకర
* వెంకీ
* రాగిణి శ్రీ అత్తగా
* రంబాబు
* ఆనందీ "సెల్ సాంగ్" పాటలో ప్రత్యేక ప్రదర్శనలో
* యాంకర్ రవి
* తమ్మారెడ్డి భరద్వాజ స్వయంగా

## పాటల జాబితా
రింగ్ ట్రింగ్, రచన: కాసర్ల శ్యామ్, గానం. రాహుల్, పృద్వి   

నిన్నా మొన్నా , రచన: కరుణాకర్ అడిగర్ల , గానం.మాళవిక    

సెల్ సాంగ్ , రచన: కాసర్ల శ్యామ్ , గానం.రాహుల్, నాగ సాహితి , రేవంత్     

ఎక్కిందిలే , రచన: కరుణాకర్ అడిగర్ల , గానం. హేమచంద్ర      

ఏదో ఏదో, రచన: కరుణాకర్ అడిగర్ల , గానం.గీతామాధురి , రేవంత్       

కనురెప్పలు , రచన: కరుణాకర్ అడిగర్ల , గానం.హేమచంద్ర .      

## మూలాలు

## బయటి లంకెలు
* చిత్రవివరాలు
* 

వర్గం:2012 తెలుగు సినిమాలు
పిడుగు

**పిడుగు** అంటే ఆకాశములో సహజసిద్ధముగా ఉత్పన్నమయిన విద్యుత్‌పాతము. పిడుగును ఇంగ్లీషులో Thunderbolt అంటారు. మేఘాలు ఢీ కొన్నప్పుడు వెలువడే కాంతిని మెరుపు అని, శబ్దాన్ని ఉరుము అని, ఉత్పన్నమయిన విద్యుత్తును  పిడుగు అని అంటారు.

## ప్రమాదాలు
పిడుగు పడిన కొన్ని చోట్ల ప్రమాదాలు సంభవిస్తాయి.
## మెరుపుకడ్డీలుfpuudu0dudzfggz
ఎత్తైన భవనాలు, సినిమాహాలు వంటి నిర్మాణాలలో మెరుపుకడ్డీలు అమర్చడం ద్వారా విద్యుత్ ప్రవాహంను నేరుగా భూమిలోనికి పంపిస్తారు.

## పిల్లలు భయపడకుండా
ఉరుము ఉరిమినపుడు అర్జునా, ఫల్గుణా, కిరిటీ ..... అని అనప్పుడు పిడుగు దూరంగా పడుతుందని పిల్లలకు పెద్దలు ధైర్యం చెబుతారు.

## ఇవి కూడా చూడండి
వర్షం
మెరుపు
ఉరుము

## బయటి లింకులు
*పిడుగు ఎందుకు పడుతుంది?

వర్గం:భౌతిక శాస్త్రం

:en:Thunderbolt
:ar:صاعقة
:it:Lampo
:ja:落雷
:scn:Lampu
ఉండేలు

క్యాట్ బాల్ ను కాట్ బాల్, కాడ్ బాల్, **ఉండేలు** అని కూడా అంటారు. దీనిని ఇంగ్లీషులో slingshot అంటారు.

క్యాట్ బాల్ అనేది చేతితో ఉపయోగించే ఒక చిన్న రక్షణ ఆయుధం.

thumb|right|250px|భారతదేశంలో వాడే తోలు ఉండేలు

మన్నికగా Y - ఆకారంలో తయారుచేసుకున్న దీనిని V ఆకారానికి కింది భాగాన పిడికిలితో గట్టిగా పట్టుకునేందుకు అనువుగా ఉంటుంది.

క్యాట్ బాల్ కు పై భాగాన ఉన్న రెండు చివరల పొడవుగా సాగే గుణము ఉన్న రెండు మన్నికయిన రబ్బర్లు కట్టబడి ఉంటాయి.
వేరొక వైపు ఉన్న రెండు రబ్బర్లను కలుపుతూ జేబు ఆకారంలో ఉండే ఒక గట్టితోలును కడతారు.

దీని తయారికి సాధారణంగా గట్టి కర్ర లేదా చెక్కను ఉపయోగిస్తారు.

## ఉపయోగించే విధానం
జేబు ఆకారంలో ఉండే తోలులో తగిన పరిమాణంలో ఉండే చిన్న రాయిని ఉంచి లాగి వదలడం ద్వారా అందులోని రాయి క్యాట్ బాల్ గురిపెట్టిన వైపు వేగంగా, దూరంగా వెలుతుంది.

## ఉపయోగాలు
పక్షులను, కోతులను తరమడానికి దీనిని ఉపయోగిస్తారు.

చెట్టుకున్న కాయలు కొట్టడానికి దీనిని ఉపయోగిస్తారు.

## ప్రమాదాలు
పిల్లలు ఒకరిపై ఒకరు తమాషాగా క్యాట్ బాల్ ను ప్రయోగించడం వలన దెబ్బలు తగిలే అవకాశముంది.

## సామెతలు
పిల్ల కాకికి ఏం తెలుసు ఉండేలు దెబ్బ

## ఇవి కూడా చూడండి
ఒడిసెల
లక్ష్మీనరసాపురం

thumb|220x220px|తవుడునూనె తయారుచేయు పరిశ్రమ.
**లక్ష్మీనరసాపురం ** తూర్పు గోదావరి జిల్లా అనపర్తి మండలం లోని  రెవెన్యూయేతర గ్రామం..లక్ష్మీనరసాపురం గ్రామం అనపర్తికి మూడు కిలోమీటర్ల దూరంలో రాజమండ్రి-సామర్లకోట (కాకినాడ) రోడ్డుమార్గంలో రైల్వేట్రాక్‌కు దగ్గరగా వున్నగ్రామం.

ఇది ఆంధ్ర ప్రాంతానికి చెందినది. ఇది  కాకినాడ నుండి పశ్చిమాన 32 కి.మీ దూరంలో ఉంది. తెలంగాణ రాష్ట్ర రాజధాని హైదరాబాద్ నుండి 436 కి.మీ దూరంలో ఉంది. లక్ష్మీనరస పురం పిన్ కోడ్ 533342.  పోస్టల్ ప్రధాన కార్యాలయం అనపర్తి.

లక్ష్మీనరస పురం పశ్చిమాన మండపేట మండలం, దక్షిణాన రాయవరం మండలం, తూర్పున బిక్కవోలు మండలం, దక్షిణాన అలమూరు మండలం చుట్టూ ఉంది.

రామచంద్రపురం, మండపేట, రాజమండ్రి, కొత్తపేట లక్ష్మీనరస పురంకు సమీప నగరాలు.

### పంటలు
కాలవకు దగ్గరగా పల్లంగా వున్న పొలాలలో వరి పండిస్తారు.అరటి తోటలు, మామిడి తోటలున్నాయి.
### పరిశ్రమలు
తవుడునుండి నూనెను తీయు పరిశ్రమ, తవుడు నూనెనుండి రెపైండు నూనెను ఉత్పత్తి చెయ్యు పరిశ్రమ (అమ్మిరెడ్డి ఆయిల్స్) ఈ గ్రామ పరిధిలోనే ఉంది.చాలా పౌల్ట్రి ఫారాలున్నాయి., కోడి గుడ్లను నిలువవుంచే అట్టబాక్సులతయారి పరిశ్రమకూడా ఉంది.
## మూలాలు

వర్గం:అనపర్తి మండలం లోని రెవెన్యూయేతర గ్రామాలు
పడవ

500px|thumb|లాగుడు పడవ

పడవ, నీటిపై తేలియాడు ఓ ప్రయాణ సాధనం. వీటికి పరిమాణాన్ని బట్టీ, ఆకారాన్ని బట్టీ, వాడుకని బట్టీ ఇంగ్లీషులో రకరకాల పేర్లు ఉన్నాయి. అంతే కాని వీటికి నిర్దిష్టమయిన వర్గీకరణ అంటూ ఏదీ లేదు. నదులు, కాలువలు, చెరువులు మొదలైన చిన్న నీటి వనరుల మీద తిరుగాడే వాటిని పడవలు అని అంటారు. అయినా సరే 'పడవ' అనే మాటని చిన్న తెరచాప పడవకీ వాడుతారు, పెద్ద పెద్ద యుద్ధ నౌకలకీ వాడుతారు. 
నదులు, కాలువలు, చెరువులు మొదలైన చిన్న నీటి వనరుల మీదనే కాకుండా సముద్రతీర ప్రాంతంలో సముద్రంపై కొంత దూరం వరకు పడవలను ఉపయోగిస్తారు.

## ఇవి కూడా చూడండి
* పుట్టి
* బల్లకట్టు
* తెప్ప
* నౌక
*

వర్గం:పడవలు
వర్గం:వాహనాలు
జ్వాలా తోరణం

ఎగసి పడే మంటలను జ్వాలా తోరణం అంటారు. ఉదాహరణకు అగ్ని పర్వతాల నుంచి ఎగసి పడే మంటలు. అగ్ని ప్రమాదాలు జరిగినపుడు ఎగసి పడే మంటలను జ్వాలా తోరణం అంటారు. **జ్వాలా తోరణం** పదం పురాణ ప్రసిద్ధమైంది. దేవతలు, రాక్షసులు అమృతం కోసం సముద్రాన్ని చిలికినప్పడు మొదటగా హాలాహలము ఉద్భవించింది. ఇది లోకములను సర్వ నాశనము చేసే ప్రమాదము ఉన్నందున, బ్రహ్మాదులు ఈ ఉత్పాతం నుంచి రక్షించ వలసినదని మహాశివుని ప్రార్థించారు. వారి ప్రార్థనను మన్నించి, మహాశివుడు ఆ హాలాహలాన్ని మ్రింగటానికి సిద్ధ పడ్డాడు. ఆ హాలాహలం బయట ఉంటే పై లోకాలను, కడుపు లోనికి వెడితే అధో లోకాలను దహించివేస్తుందనే ఉద్దేశంతో మహాశివుడు ఆ విషాన్ని కంఠ మద్యములో నిక్షేపించాడు. ఈ దృశ్యాన్ని చూసి, పార్వతీ దేవి తన భర్తకు ప్రమాదం వాటిల్లుతుందని భయపడి, శివునికి ప్రమాద నివారణ కోసం ప్రతి సంవత్సరము అగ్ని జ్వాల క్రింది నుంచి తన భర్తతో సహా దూరి వెడతానని మ్రొక్కుకుంది. మహాశివునికి ప్రమాదము జరుగలేదు. కనుక ప్రతి సంవత్సరము కార్తీక శుద్ధ పౌర్ణమి నాటి రాత్రి శివాలయములలో, ఎండు గడ్డితో చేసిన తోరణమును, రెండు కర్ర స్తంభముల మధ్య కట్టి, దానికి అగ్నిని ముట్టించి, ఆ తోరణము జ్వాలగా వెలుగుతుంటే, ఆ జ్వాల క్రింది నుంచి శివ, పార్వతుల పల్లకీని మూడు సార్లు మోసుకొని వెడతారు. జ్వాల వలె వెలిగే ఈ తోరణాన్ని "జ్వాలా తోరణం" అంటారు. ఈ సందర్భాన్ని పురస్కరించుకొని, పూర్వ కవి, శ్రీనాథుడు వ్రాసిన పద్యం:

 మ్రింగెడిది గరళమని తెలిసి
 మ్రింగెడివాడు ప్రాణవిభుడని, మేలని ప్రజకున్
 మ్రింగుమనె సర్వ మంగళ
 మంగళసూత్రమ్మునెంత మది నమ్మినదో 
ఇక్కడ ఒక చిన్న విశేషం చెప్పడం కూడా అవసరం. హాలాహలమును కంఠ మద్యములో ఉంచిన కారణంగా, మహాశివుని శరీరములో మంట బయలు దేరింది. ఈ మంటను అదుపు చేయడానికి, శివునికి నిరంతరం గంగాజలాన్ని అభిషేకిస్తుంటారు. ఆ విధంగా, శివుడు అభిషేకప్రియుడు అయ్యాడు.
ఆధునిక కాలంలో కూడా జ్వాలాతోరణం ఒక కాంతిని, వినోదంగా ఇచ్చే వస్తువు. దీపావళి నాడు జనం వినోదంగా కాల్చే వస్తువులలో మతాబులు, కాకరపువ్వొత్తులు, అగ్గిపెట్టెలతో పాటు మందుతో కూరిన, "జ్వాలా తోరణం" అని పిలువబడే ఒక తాడును కూడా కాలుస్తారు. ఈ తాడును కాలుస్తున్నప్పుడు, అది వెలువరించే కాంతి, మతాబులు, కాకరపువ్వొత్తులు కాల్చినప్పుడు వచ్చే కాంతివలె ఉండి, పిల్లలకు వినోదాన్ని, సంతోషాన్ని ఇస్తుంది.

వర్గం:పదజాలం
వర్గం:హిందూమతం
సుమ కనకాల

**సుమ** (జననం: మార్చి 22, 1974) ప్రజాదరణ పొందిన తెలుగు టెలివిజన్ వ్యాఖ్యాతల్లో (యాంకర్లలో) ఒకరు. ఈటీవీలో ప్రసారమవుతున్న స్టార్ మహిళ కార్యక్రమం వేల ఎపిసోడ్లు పూర్తి చేసినందుకు లిమ్కా బుక్ ఆఫ్ రికార్డ్స్ లోకి ఎక్కింది.

కేరళకు చెందిన ఈమె మాతృ భాష తెలుగు కానప్పటికీ, తెలుగులో అనర్గళంగా మాట్లాడగలదు. ఆమె తెలుగు భాషను ఎంతో చక్కగా మాట్లాడడమే కాదు, వ్యాఖ్యానం (యాంకరింగ్‌) చేస్తూ ఈ రంగంలో మంచి స్థానానికి చేరుకోవడం విశేషం. చక్కటి వ్యాఖ్యానం, చిరునవ్వు, సమయస్ఫూర్తితో ఈమె రంగంలో రాణిస్తుంది. తెలుగు, మలయాళంలతో పాటు హిందీ, ఆంగ్ల భాషలలోను మాట్లాడగలదు. పంచావతారం, స్టార్ మహిళ, భలే ఛాన్సులే వంటి కార్యక్రమాలకు వ్యాఖ్యానం (యాంకరింగు) చేసి మంచి గుర్తింపును పొందింది.టివీ కార్యక్రమాలకే పరిమితం కాకుండా పలు చలనచిత్రాల పాటల ఆవిష్కరణ (ఆడియో రిలీజు) కార్యక్రమాలలో వ్యాఖ్యాతగా వ్యవహరిస్తున్నారు.

## జీవిత విశేషాలు
ఈమె తండ్రి ఉద్యోగ రీత్యా హైదరాబాద్ లో ఉంటున్న సమయంలో దేవదాస్ కనకాల దర్శకత్వం వహించిన **మేఘమాల** సీరియల్ లో చేస్తుండగా రాజీవ్ కనకాలతో పరిచయం అయింది. 1999, ఫిబ్రవరి 10న వీరిద్దరి వివాహం జరిగింది. వీరికి ఒక బాబు, ఒక పాప. సుమ తండ్రి పి.ఎన్.కుట్టి, తల్లి పి.విమల చాలా సంవత్సరాలుగా సికింద్రాబాద్లో ఉంటున్నారు.సుమ తల్లిదండ్రులు  చాలాకాలం నుండి హైదరాబాదులో ఉండటంతో సహజంగా తెలుగు  భాషమీద పట్టు సాధించింది. చదువులో ఆమె తెలుగు సబ్జెక్టును ఎంచుకోవడంలో, తన తల్లి పాత్ర ఎక్కువగా ఉందని అంటుంది. ఆమె 1999లో తన తోటి నటుడు రాజీవ్ కనకాలను ప్రేమించి పెళ్ళి చేసుకుంది.

## టి.వీ.కార్యక్రమాలు
* క్యాష్
* స్టార్ మహిళ
* పంచావతారం
* సూపర్ సింగర్
* అవాక్కయ్యారా?
* జీన్స్
* భలే చాన్సులే
* పట్టుకొంటే పట్టుచీర
* లక్కు కిక్కు

## ధారావాహికలు
# వేయి పడగలు
# మేఘమాల
# జీవన రంగం
# అన్వేషిత
# సుమ
# మందాకిని
# సమత
# ఆరాధన

## సినిమాలు
# కళ్యాణ ప్రాప్తిరస్తు
# పవిత్ర ప్రేమ (1998)
# కలిసి నడుద్దాం (2001)
# వర్షం
# ఢీ
# బాదుషా
# స్వయంవరం
# గీతాంజలి
# రావోయి చందమామ
# రాఘవ (2002)
# స్వరాభిషేకం
#జయమ్మ పంచాయతీ 
#పండంటి సంసారం

## పురస్కారాలు
* 2009లో ఈటీవీ, కోకొకోలా సంస్థలు తెలుగు ఎలక్ట్రానిక్ మాధ్యమంలో ఉత్తమ టివి యాంకర్ల కోసం నిర్వహించిన "లిమ్కా ఫ్రెష్ ఫేస్ ఆఫ్ హంట్" కార్యక్రమంలో మహిళల విభాగంలో విజేతగా నిలిచారు.
* 2010 సంవత్సరానికి గాను ఉత్తమ టివి వ్యాఖ్యాత (పంచావతారం) నంది పురస్కారాన్ని అందుకున్నారు.
* 2010 సంవత్సరానికి గాను ఉత్తమ టివి వ్యాఖ్యాత (స్టార్ మహిళ) లోకల్ టీవి మీడియా పురస్కారాన్ని అందుకున్నారు.
* 2010 సంవత్సరానికి గాను ఉత్తమ టివి వ్యాఖ్యాత (స్టార్ మహిళ) సినీగోర్ పురస్కారాన్ని అందుకున్నారు.

## మూలాలు

## ఇతర లంకెలు
* సుమ కనకాల ఫేస్ బుక్ పేజి

వర్గం:తెలుగు సినిమా నటీమణులు
వర్గం:1973 జననాలు
వర్గం:జీవిస్తున్న ప్రజలు
వర్గం:టెలివిజన్ నటీమణులు
వర్గం:టెలివిజన్ వ్యాఖ్యాతలు
పాతబిట్రగుంట

**పాతబిట్రగుంట**, శ్రీ పొట్టి శ్రీరాములు నెల్లూరు జిల్లా, బోగోలు మండలానికి చెందిన రెవెన్యూయేతర గ్రామం.ఈ గ్రామంలో శ్రీ శేషసాయిబాబా ఆలయం ఉంది.
## మూలాలు
కొండ బిట్రగుంట

**కొండ బిట్రగుంట**, శ్రీ పొట్టి శ్రీరాములు నెల్లూరు జిల్లా, బోగోలు మండలానికి చెందిన రెవెన్యూయేతర గ్రామం.ఇది బోగోలు మండలంలో తూర్పు వైపున బంగాళాఖాతం సరిహద్దులో ఉంది.

ఈ గ్రామంలో సుప్రసిద్ధమైన పురాతన శ్రీప్రసన్న వెంకటేశ్వరస్వామి ఆలయం కొండమీద ఉంది. సుమారు 850 సంవత్సరాల క్రితం, చోళరాజులు ఈ ఆలయాన్ని నిర్మించారని చెప్పుకుంటారు. దీనిని "బిలకూటక్షేత్రం" అంటారు. ఇక్కడ దేవుడు కొండ మీద వెలసి ఉంటాడు. కొండ మీద వేంకటేశ్వర స్వామి ఆలయము, లక్ష్మీ దేవి ఆలయము ఉంది. వేంకటేశ్వర స్వామి ఆలయము ఎదురుగా ఆంజనేయ స్వామి ఆలయము ఉంది. ఆ ప్రాంగణములోనే కృష్ణుని ఆలయము, నవగ్రహాలు ఉన్నాయి. నారదమహర్షి కొండబిట్రగుంట బిలంలో తపస్సు చేసి విముక్తి పొందిన ప్రాంతంలో ప్రసన్న వేంకటేశ్వరస్వామి విగ్రహాన్ని ప్రతిష్ఠించారని ప్రతీతి. నారదమహర్షి ఆలయము కొండకి కొంచెం క్రింద భాగాన ఉంది. ఇక్కడ ప్రతి సంవత్సరము ఫాల్గుణ మాసంలో, స్వామివారి తిరునాళ్ళు, ఏడు రోజులపాటు వైభవంగా జరుగును. ఫాల్గుణ పౌర్ణమిరోజున స్వామివారి కళ్యాణం, తరువాత రథోత్సవం నిర్వహించెదరు. దాదాపు 4 లక్షల మంది జనం, ఈ తిరునాళ్ళను సందర్శిస్తారు.

ఈ దేవాలయానికి సమీపంలో శ్రీ షిర్డి శేషసాయి బాబా మందిరము ఉంది. ఈ మందిర వ్యవస్థాపకులు కుట్టుబోయిన బ్రహ్మానందం. ఇక్కడ ప్రతి గురువారము భజనలు, పల్లకి సేవ జరుగుతుంది.ప్రతి ఆదివారము అన్నదానకార్యక్రమము జరుగుతున్నది.

ఈ గుడి ప్రక్కన జిల్లా పరిషత్ ఉన్నత పాఠశాల ఉంది.

బిలకూటక్షేత్రంలో ఇకనుండి నిత్యాన్నదాన కార్యక్రమం నిర్వహించెదరు . కోరిన భక్తులు కనీసంగా రు.1116-00 చెల్లించి ఈ కార్య్క్రమంలో పాల్గొనవచ్చును. అన్నదానం జరిగిన రోజున గుడిలో దాత పేరుతో పూజలు నిర్వహించెదరు.

## మూలాలు

## బయటి లింకులు
*బిలకూటక్షేత్రం
తెప్పోత్సవం

thumb|325x325px|తిరుపతిలో తెప్పోత్సవం
తెప్పను నదిపై ఒక గట్టు నుంచి మరొక వైపు ఉన్న అవతల గట్టుకు మనుషులను, వస్తువులను చేరవేయడానికి ఉపయోగించే పడవ వంటిది. అయితే పడవ ఆకారం రెండు చేతుల యొక్క దోసిలి ఆకారంలో ఉంటే తెప్ప ఆకారం బల్లపరుపుగా ఉంటుంది. ఈ బల్ల పరుపుగా ఉండే తెప్ప మోయ వలసిన బరువును బట్టి బల్ల పరుపు చెక్కల కింద గాలి నింప బడిన (ఖాళీగా ఉండే) డ్రమ్ములకు మూతలు బిగించి తాడుతో గట్టిగా బంధిస్తారు.

ఈ విధంగా తయారు చేసుకున్న తెప్పపై ఉత్సవాన్ని జరుపు కోవడాన్ని తెప్పోత్సవం అంటారు.

ప్రసిద్ధిచెందిన హిందూ దేవాలయాలలో పుష్కరిణిలో గాని లేదా దగ్గరలోనున్న కాలువలు, నదులు, చెరువులలో దేవతా విగ్రహాలను ఊరేగిస్తారు. 

ఉత్సవ విగ్రహాలను వివిధ దివ్యాభరణాలు, రంగురంగుల పుష్పమాలికలతో ముస్తాబుచేసి వేద పండితుల మంత్రోచ్ఛాటనలు, భక్తుల జయజయధ్వానాలు, మేళతాళాల మధ్య దేవస్థానం నుండి స్వామి వారి జల విహార ప్రదేశం వరకు ఉత్సవంగా తీసుకుస్తారు.

అనంతరం మామిడితోరణాలు, పూలతోరణాలు, అరటి పిలకలు, వివిధ రంగుల పతాకాలతో ముస్తాబు చేసిన తెప్పపై ఉత్సవ విగ్రహాలను ఉంచుతారు.

అనంతరం తెప్పలో స్వామికి వివిధ ఉపచారాలు, నివేదనలు, హారతులతో దేవస్థానం ప్రధాన అర్చకుల పర్యవేక్షణలో వేదోక్తంగా, శాస్త్రోక్తంగా నిర్వహిస్తారు.

అనంతరం స్వామిని మేళతాళాల మధ్య తెప్పలో జల విహారం చేయిస్తారు.

## ఇవి కూడా చూడండి
* తిరుమల తెప్పోత్సవం

వర్గం:ఉత్సవాలు
పుష్కరిణి

కోనేరు నేరుగా ఇక్కడికి దారితీస్తుంది, అయోమయనివృత్తి కొరకు చూడండి. కోనేరు (అయోమయ నివృత్తి)
thumb|250x250px|తిరపతిలోని గోవిందరాజస్వామి ఆలయ కోనేరు.
thumb|250x250px|తిరుమలలోని పుష్కరిణి

**పుష్కరిణి** లేక **కోనేరు** అనేది దేవాలయ ప్రాంగణంలో ఏర్పరచిన దిగుడు బావి లేదా జలాశయం.పుష్కరిణి చతురస్రం లేక దీర్ఘచతురస్రాకారంలో ఉంటుంది.పుష్కరిణిలోకి దిగడానికి నాలుగు వైపుల మెట్లు నిర్మించబడి ఉంటాయి.పుష్కరిణి లోతు తక్కువగాను పొడవు, వెడల్పు ఎక్కువగాను ఉంటుంది.దేవాలయ దర్శనానికి వచ్చిన భక్తులు కాళ్ళు, చేతులు శుభ్రపరచుకోవడానికి, స్నానం చేయడానికి ఈ పుష్కరిణిలోని నీటిని ఉపయోగించుకుంటారు.వాటిని పుష్కారిణి అనే కాకుండా కోనేరు, కళ్యాణి, కుండా, సరోవరం, ఆలయ జలాశయం తీర్థ, తలాబ్, పుఖూరి అనే మొదలైన పేర్లతోకూడా అంటారు.భారతదేశంలోని వివిధ భాషలలో ప్రాంతాలలో కొన్ని జలాశయాలలో స్నానం చేస్తే, వివిధ దీర్ఘకాలక వ్యాధులు, అనారోగ్యాలు తగ్గుతాయాని చెబుతారు.ప్రాచీన కాలంలోని సింధు లోయ నాగరికతలో భాగమైన గ్రేట్ బాత్ ఆఫ్ మొహెంజో-దారో లేదా ధోలావిరా వంటి నిర్మాణాలలో కొన్ని వైపులా అనేక దశలతో మెట్లు కలిగిన  ఇటువంటి సాంస్కృతిక జలాశయాలు అవశేషాలు కనుగొనుట జరిగింది.

## పుష్కరిణి రూపురేఖ
thumb|250x250px|హంపీలోని కృష్ణ పుష్కరిణి
పురాతన కాలం నుండి భారతదేశ ఆలయాల నిర్మాణంలో వీటిని ముఖ్యంగా పశ్చిమ భారతదేశంలో రుతుపవనాలు వచ్చేంతవరకు ఎండలకాలంలో ప్రత్యామ్నాయంగా నీటి నిల్వ రూపకల్పనకు ముఖ్యమైందిగా భావించి నిర్మించబడ్డాయి.తరువాత కాలంలో ఆలయాలలోని జలాశయాలు వివిధ రూపురేఖలుతో నిర్మించుట ఒక కళారూపంగా మారింది.విజయనగర సామ్రాజ్యం రాజధాని,ఆధునిక పట్టణంగా భావించేే హంపి రాయల్ సెంటర్ వద్ద విజయనగరసామ్రాజ్య శిధిలాల వద్ద  ఉన్న పెద్ద, రేఖాగణితంగా రూపుదిద్దుకున్న అద్భుతమైన స్టెప్డ్ ట్యాంక్ డిజైన్ కళకు ఉదాహరణగా చెప్పుకోవచ్చు.ఇది ఆకుపచ్చ రాయితో పూర్తిగా కప్పబడి ఉంటుంది. కాలువ లేదు. ఇది జలచరాల ద్వారా నిండి ఉంది. ట్యాంకులను కర్మ ప్రక్షాళన కోసం, పవిత్ర కర్మల సమయంలో ఉపయోగిస్తారు.ట్యాంక్‌లోని నీరు గంగా నది నీరుకు ప్రత్యామ్నాయంగా పవిత్రమైన నీటిగా పరిగణించబడుతుంది.

## పుష్కరణి రకాలు
**మెట్ల భావి**: ఇది  లోతైన రాతి బావిగా నీటి మట్టానికి మెట్లు నిర్మాణం ఉంటుంది. దీనిని పశ్చిమ భారతదేశంలో దిగుడు భావి, ఉత్తర భారతదేశంలో బయోలి అంటారు. కొన్ని పుష్కరిణిలు రాజులచే నిర్మించబడ్డాయి. గొప్పగా అలంకరించబడినవి.  కొన్ని లౌకిక ఉపయోగం కోసం ఎవరైనా ఇందులోని నీటిని పొందేవిధంగా ఉంది.

## ఇవి కూడా చూడండి
* తిరుమల పుష్కరిణి

## మూలాలు

## వెలుపలి లంకెలు
వర్గం:దేవాలయాలు
వర్గం:నీటి వనరులు
ఉత్సవం

**ఉత్సవం**  అనగా  సాధారణంగా పండుగ లేదా వేడుక లేదా ఏదైనా ఆనందకరమైన సందర్భం అని అర్థం, ఎక్కువగా హిందూ మతంతో ముడిపడి ఉంటుంది.  ఇది ఆనందం, ఉల్లాసం,  ఆనందం అనే అర్థాన్ని కూడా కలిగి ఉంటుంది.   సంస్కృత పదం ఉత్సవం "ఉత్" అనే పదం నుండి వచ్చింది, దీని అర్థం "తొలగింపు" మరియు "సావ" అంటే "ప్రాపంచిక దుఃఖాలు" లేదా "దుఃఖం".  హిందూ సంప్రదాయం ప్రకారం, ఉత్సవం దేవాలయాలతో సంబంధం ఉన్న పండుగలకు ప్రత్యేకమైనది.

ఆగమ శాస్త్రం  ప్రకారం, రోజువారీ ఆచారాలను నిత్యోత్సవం అని, వారపు పండుగలను వారోత్సవం అని, నెలవారీ పండుగలను మాసోత్సవం అని, నక్షత్రాలతో సమలేఖనాన్ని ఋతోత్సవం అని మరియు వార్షిక పండుగలను మహోత్సవం లేదా బ్రహ్మోత్సవం అని పిలుస్తారు. దక్షిణ భారతదేశంలోని చాలా ఆలయ పట్టణాలలో ప్రాకారాలు మరియు వీధులు ఉన్నాయి, ఇవి విస్తృతమైన పండుగ క్యాలెండర్‌ను కలిగి ఉంటాయి, దీనిలో నాటకీయ ఊరేగింపులు కేంద్రం నుండి వేర్వేరు దూరాలలో పుణ్యక్షేత్రాల చుట్టూ తిరుగుతాయి. ఊరేగింపులలో ఉపయోగించే ఆలయ రథాలు కేంద్రీకృత వీధుల పరిమాణం ఆధారంగా క్రమంగా పెద్ద పరిమాణంలో ఉంటాయి.

## ఉత్సవాలు - రకాలు
* బ్రహ్మోత్సవాలు
* దినోత్సవాలు
**బాలల దినోత్సవం
**శతదినోత్సవం
**రజతోత్సవం
**స్వర్ణోత్సవం
**వజ్రోత్సవం
**గంధమహోత్సవం
**పవిత్రోత్సవం
**వసంతోత్సవం
**తెప్పోత్సవం
**మహోత్సవం
**నృత్యోత్సవం
**మెట్లోత్సవం
**స్నాతకోత్సవం
**పార్వేట ఉత్సవం
**కళ్యాణోత్సవం
* వారోత్సవాలు
**రహదారి భద్రతా వారోత్సవాలు

## మూలాలు

## ఇవి కూడా చూడండి

* ఊరేగింపు
## బయటి లింకులు

వర్గం:ఉత్సవాలు
అమెరికన్ ఇన్స్టిట్యూట్ ఆఫ్ ఏరోనాటిక్స్ అండ్ ఏస్ట్రోనాటిక్స్

**అమెరికన్ ఇన్స్టిట్యూట్ ఆఫ్ ఏరోనాటిక్స్ అండ్ ఏస్ట్రోనాటిక్స్** (AIAA) అనేది ఏరోస్పేస్ ఇంజనీరింగ్ పరిధిలోని ఒక ప్రొఫెషనల్ సంస్థ. ఇది 1963లో అమెరికన్ రాకెట్ సొసైటీ (1930లో అమెరికన్ ఇంటర్ ప్లానెటరీ సొసైటీగా స్థాపించబడింది), ఇన్స్టిట్యూట్ ఆఫ్ ఏరోస్పేస్ సైన్సెస్ (1932లో ఇన్స్టిట్యూట్ ఆఫ్ ఏరోనాటికల్ సైన్సెస్ గా స్థాపించబడింది) కలయిక ద్వారా ఏర్పాటు చేయబడింది.

ప్రస్తుతం అనేక సాంకేతిక పత్రికలను ప్రచురిస్తోంది. వాటిలో కొన్ని 
* జర్నల్ ఆఫ్ ఏరోస్పేస్ కంప్యూటింగ్, ఇన్ఫర్మేషన్ అండ్ కమ్యూనికేషన్ 
* జర్నల్ ఆఫ్ ఏర్ క్రాఫ్ట్
* జర్నల్ ఆఫ్ ఎనర్జీ
* జర్నల్ ఆఫ్ గైడెన్స్, కంట్రోల్ అండ్ డైనమిక్స్
* జర్నల్ ఆఫ్ హైడ్రోనాటిక్స్
* జర్నల్ ఆఫ్ ప్రొపల్షన్ అండ్ పవర్
* జర్నల్ ఆఫ్ స్పేస్ క్రాఫ్ట్ అండ్ రాకెట్స్
* జర్నల్ ఆఫ్ థర్మోఫిజిక్స్ అండ్ హీట్ ట్రాన్స్ ఫర్
## మూలాలు

## బయటి లంకెలు
* అధికారిక జాలస్థలి

వర్గం:అంతర్జాతీయ సంస్థలు
రాజలింగంపేట

**రాజలింగంపేట**, కరీంనగర్ జిల్లా, మేడిపల్లి (కరీంనగర్ జిల్లా మండలం) మండలానికి చెందిన గ్రామం.
మకర తోరణం

హిందూ దేవాలయాల్లో దేవీ దేవతల వెనక ఉండే ఒక నిర్మాణం

హిందూ పురాణాల ప్రకారం సముద్రాన్ని సృస్టించింది మకరం. మకరం అనగా మొసలి. గంగాదేవి యొక్క వాహనం మకరం. మకరం రూపాన్ని ఉంచి తయారు చేయబడిన వస్తువుగా దీన్ని మకర తోరణం అంటారు. ఆలాగే విగ్రహాలకు వెనుక ఉన్న లోహా తోరణాన్ని మకర తోరణం అని మకరతోరణాన్నికి ఉన్న తలభాగాన్ని సింహాతలాటం అని అంటారు.

## పూర్వ కథనం

వివిధ దేవాలయాలలో ద్వారతోరణమధ్యభాగంలో ఒక కనుగుడ్లు ముందుకు చొచ్చుకు వచ్చిన ఒక రాక్షసముఖం కనబడుతుంది. ఈ రాక్షసముఖాన్ని తోరణమధ్యంలో అలంకరించటానికి గల కారణమును చెప్పే కథనం స్కందమహాపురాణంలో ఇలా ఉందని చెప్తారు.

పూర్వం "కీర్తిముఖుడ"నే రాక్షసుడు బ్రహ్మను మెప్పించి అనేకవరములను పొంది అలా వచ్చిన బలపరాక్రమాలతో సమస్తభువనములలోని సంపదలను తన సొంతం చేసుకున్నాడు. చివరకు నారదుని ప్రేరణతో పరమశివపత్ని అయిన జగన్మాతను కూడా పొందాలని ఆశపడ్డాడు. అతని దురాశను చూసి కోపించిన మహేశ్వరుడు అతనిని మ్రింగివేయమని అతిభీకరమైన అగ్నిని సృష్టించాడు. లోకాలను అన్నింటినీ మ్రింగివేస్తూ ఆ అగ్ని ఆ రాక్షసుణ్ణి తరమసాగింది. మరణంలేకుండా వరం పొందిన కీర్తిముఖుడు ఆ అగ్ని తనను ఎక్కడ దహించివేస్తుందో అని భయంతో పరుగులు తీస్తూ అన్నిలోకాలలో తిరిగి ఆ అగ్ని ప్రతాపానికి తట్టుకోలేక చివరకు పరమశివుని శరణు వేడాడు. భక్తవశంకరుడైన శివుడు ఆ రాక్షసుణ్ణి రక్షించటంకోసం ఆ అగ్నిని ఉపసంహరించి తన నుదుట మూడవకన్నుగా దానిని ధరించాడు. ఆ తరువాత కీర్తిముఖుడు తనకు తట్టుకోలేనంత ఆకలిగా ఉన్నదని తను తినటానికి ఏదైనా పదార్థాన్ని చూపమని మహాదేవుని కోరాడు. యుక్తిగా శివుడు "నిన్ను నువ్వే తిను" అని చెప్పాడు. శివుని వచనానుసారం మొసలి రూపును ధరించి ఆ కీర్తిముఖుడు తనను తాను ముందుగా తోకభాగంనుంచి తినటం మొదలు పెట్టాడు. తన శరీరాన్ని అలా తింటూ తింటూ కంఠం వరకూ తిన్నాడు. తన తలను తానే ఎలాతినాలో అతనికి తెలియలేదు. అతని ఆకలి ఇంకా తీరలేదు. శివుని ప్రార్థించాడు. నీవు ఈ నాటినుంచి సమస్తదేవతాలయాలలో తోరణాగ్రభాగాన్ని అలంకరించు. దేవతా దర్శనానినికి వచ్చే ప్రజలందరిలో ఉండే దుష్టమైన అహంకారాన్ని, ఆశను, తింటూ ఉండు. నీవు అందరికీ పూజనీయుడవు అవుతావు "అని వరమిచ్చాడు. ఆనాటినుంచి కీర్తిముఖుడు దేవతాలయాలలోని తోరణామధ్యభాగాన్ని తన రాక్షసమకరముఖంతో అధిష్ఠించి అలంకరించి భక్తులలో ఉండే దుష్టవికారాలను, అహంకారాన్ని, దురాశను కబళిస్తూ విరాజిల్లుతున్నాడు. అందుకనే దేవతామూర్తుల వెనుకనుండే తోరణానికి మకరతోరణం అని పేరు వచ్చింది.

## మకరతోరణం తయారీ
తిగెసిన ఆంగ్ల అక్షరం U లా ఉండే లోహ నిర్మాణాన్ని వివిధ లోహాలతో రేకుగా మార్చుకొని దానిపై లతలు, దేవీదేవతల అస్త్రాలు, జంతువుల మొహాలు వంటివి చిత్రిస్తారు.
## వివిద రకాలు
* బంగారు తోరణం
* వెండి తోరణం
* ఇత్తడి తోరణం
* రాగి తోరణం

## మూలాలు
* మకరతోరణాం తయారీ.  https://www.facebook.com/spastrust/videos/update-on-makaratoranam-at-palamakula-50-of-work-is-done-and-getting-ready-for-p/421773195064825/
* https://web.archive.org/web/20200605062749/https://www.getapujari.com/vignanamu/gnana-jyothulu/makaratoranam
* https://telugu.samayam.com/religion/hinduism/why-demon-face-merge-in-makara-thoranam-in-hindu-temples/articleshow/70090284.cms
* https://web.archive.org/web/20200605063054/https://telugu.oneindia.com/jyotishyam/feature/what-is-makara-thoranam-248990.html

వర్గం:హిందూమతం
వర్గం:దేవాలయాలు